**NUORISOVALTUUSTON KOKOUS**

**AIKA TIISTAINA 30.3.2021 KLO 17.00 – 17.50**

**PAIKKA Etäkokous Google Meetin kautta**

**OSALLISTUJAT** Anni Ahjoniemi  
Ida Ahlstedt  
Elli Halme, puheenjohtaja  
Milla Lindqvist  
Santtu Mononen  
Nelly Poutanen  
Oliver Ranta  
Ilari Suntioinen  
Sinikka Rautakoski, ohjaaja ja sihteeri

1. Kokouksen avaus

Puheenjohtaja avasi kokouksen klo 17.04.

1. Kokouksen päätösvaltaisuuden tarkistaminen

Kokous on päätösvaltainen.

1. Hyväksytään kokouksen asialista

Hyväksyttiin kokoukselle laadittu asialista.

1. Lautakuntien kuulumiset ja asialistat

Elli kertoi Kasvatus- ja opetuslautakunnan kokouksesta kuulumiset. Kokouksessa oli käsitelty kaikkien koulujen kuulumisia ja lukion uutta opetussuunnitelmaa.

Oliver Ranta ei ole pystynyt osallistumaan Vapaa-aikalautakunnan kokouksiin, koska hänelle ei ole lähetetty kokousajankohtia. Sinikka välittää tiedon eteenpäin Anna Koivulle.

Sinikka on lähettänyt Merja Myllyniemelle sähköpostilla kysymyksen, miten Nuva saisi lautakuntien esityslistat luettavaksi ennakkoon ja pystyisi näin ollen ottamaan kantaa nuoria koskeviin asioihin. Palataan tähän asiaan seuraavassa kokouksessa.

1. NuVan budjetti vuodelle 2021

Budjetti on todennäköisesti sama kuin viime vuonna, eli 700 euroa.

Elli kysyi onko kellään ideoita, mihin summaa käytettäisiin? Päätettiin, että jokainen omalta osaltaan miettii, mihin rahaa voitaisiin käyttää?.  
Jatketaan asian käsittelyä seuraavassa kokouksessa.

Sinikka muistutti, että Konepajahallin vuokraan menee todennäköisesti 200-300 euroa, jos syksyllä 4-7 lk:sille pystytään musiikkitapahtuma järjestämään.

1. NuVan esittelyvideo

Renny Poutanen on lupautunut kuvaamaan esittelyvideon. Sinikka ehdotti, että ottaa yhteyttä Rennyyn ja jos videon voisi tehdä ulkona koronarajoitukset huomioiden jonakin sunnuntai-iltapäivänä. Sinikka laittaa WhatsApp ryhmään kaikille em. päivän ja kellonajan tiedoksi, mikä Rennylle sopisi.

1. Espoon NuVan juoksuhaaste

Espoosta otettiin yhteyttä ja kysyttiin halukkuutta osallistua huhtikuun ajan juoksuhaasteeseen. Haaste otettiin vastaan. Sovittiin, että jokainen asentaa puhelimeensa Sport Trackerin ja 6.5.2021 kirjataan tiedot ylös ja yhteenveto lähetetään Milla Suomiselle Espoon Nuvaan.

1. Muut asiat

Konepajahallin vuokraaminen syksyksi

Päätettiin, että musiikkitapahtuma 4-7 lk:sille olisi perjantaina 10.9. klo 15.00 – 23.00. Varsinainen tapahtuma-aika olisi klo 17.30 – 21.30. Näin jää aikaa myös tilan siivoamiseen yms. Palataan tähän asiaan seuraavassa kokouksessa, kun Sinikka selvittää onko tila saatu vuokrattua jne.

Nuvan vanhat aloitteet

Kokouksessa kysyttiin, mitä palkkio asialle kuuluu? Kaupungilta vastattiin sähköpostilla vuoden 2020 lopussa;  
  
”Hallintosääntöä päivitettäessä, vanhat aloiteasiat olisivat siinä yhteydessä käsittelyssä. Asioina oli toimikauden pituus 2 vuoteen, ikärajan nostaminen ja kokouspalkkio sekä ulkokuntosali. Palataan tähän seuraavassa kokouksessa.

Suomen Nuorisovaltuuston pääsihteerin sähköposti

Nuva ry:n pääsihteeri Hanna Kivimäki lähetti sähköpostia Ellille ja Sinikalle tapahtumista ja koulutuksista sekä nuorisovaltuustolle tarjottavasta tuesta jne. Sovittiin, että Elli lähettää kaikille sähköpostin tiedoksi. Jokainen katsoo itse aikataulun mukaan, pystyykö esim. osallistumaan aktiivipäivään 10.4. - 11.4.2021. Sovittiin, että mikäli osallistutaan em. päiviin, jokainen kertoo siitä seur. kokouksessa lyhyesti.

Tiina Tuomisen vanhempainvapaan päättyminen

Vastaava nuoriso-ohjaaja Tiina Tuominen palaa töihin 9.8.2021. Sovittiin syksylle kokous, joka on 10.8.2021 illalla klo 17.00.

Tähän liittyen Tiina osallistuisi myös 1.6.2021 klo 17.00 alkavaan kokoukseen joko etänä tai Nuorisotalolla, mikäli siellä voidaan tavata.

Alakoululaisten liikuntatapahtuma kesäkuussa

Sinikka ehdotti, että Nuvalaiset järjestäisivät alakoululaisille 1-6 lk:sille liikuntatapahtuman. Tämä toteutettaisiin esim. lauantaina klo 10.00 – 12.00 liikuntaratana koronarajoitukset huomioiden. Tälläkin saataisiin Nuvalaisille näkyvyyttä. Palataan tähän asiaan seuraavassa kokouksessa.

Kuntavaalit vuonna 2021

Sinikka ehdotti, että Nuvalaiset miettisivät seuraavaan kokoukseen kysymyksiä Kuntavaaliehdokkaille. Kysymykset julkaistaisiin paikallislehdissä ja myös niihin saadut vastaukset. Palataan tähän asiaan seuraavassa kokouksessa.

1. Seuraava kokous

pidetään 6.5.2021 klo 17.00 - 19.00 Google Meetissä tai Nuorisotalolla.

1. Kokouksen päättäminen

Puheenjohtaja päätti kokouksen klo 17.50.

Nelly Poutanen Milla Lindqvist  
muistion tarkastaja muistion tarkastaja